Judith Reisman

**Judith Ann Reisman** (rođ. Gelernter, Newark, New Jersey, 11. travanj 1935 - 9. travanj 2021) je kontroverzna američka ultrakonzervativna spisateljica, predavačica na Interameričkom institutu i Pravnom fakultetu Sveučilišta Liberty u Virginiji. posvećenom pre svega akademskom radu u kontekstu hrišćanske tradicije. Poznata je kao osnivač protu-Kinsejskog učenja.

## Biografija
Rođena je kao Judith Ann Gelernter 1935. godine u Newarku (New Jersey). S majčine strane obitelj joj je ruskog, a s očeve strane njemačkog podrijetla, njezini su djedovi pobjegli pred progonstvom u Europi i pripadala je drugoj generaciji američkih Židova. Njezin otac Matthew rođen je u Massachusettsu, a majka Ada u New Jerseyu. Bili su vlasnici "Matthew's Sea Fooda" koji su razvili u uspješan riblji posao u Irvingtonu (New Jersey). Roditelji su vjerovali u raširenu propagandu savršenog novog svijeta pod socijalizmom ili komunizmom. Odrastala je prema njezinim riječima u sigurnosti, sve do 1966. kad je njezina desetogodišnja kćer bila zlostavljana od trinaestogodišnjeg obiteljskog prijatelja kojeg je obitelj obožavala i vjerovala mu što će usmjeriti daljnju Judithevu karijeru.

Početkom sedamdesetih godina zarađivala je pišući i pjevajući pjesme za djecu i bila je producentica video spotova za "Captain Kangaroo”, popularni i najdugovječniji dječji televizijski program u Sjedinjenim Državama. Nakon što je dobila molbu da bi u svojim produkcijama trebala ubrzati tempo i time se natjecala brzom akcijom u crtanim filmovima koje emitiraju ostale tv postaje, odlučila je napustiti posao za televiziju i vratiti se na fakultet i specijalizirati utjecaj masovnih medija. S iskustvom umjetničkog rada u muzeju i televiziji upisala je Case Western University u Clevelandu s ciljem postizanja doktorata.

Efekat prerane kćerine smrti za što će optužiti zlostavljanje iz doba djetinjstva će preokrenuti Judithinu karijeru koja se usmjerila na kritiziranje opće priznate Kinsejeve teorije o seksualnosti. Kako su rane osamdesete godine dvadesetog veka u SADu bile posvećene nasilju i seksu na kompjuterskim igrama i filmu tako je Reisman dobila priliku da iskaže svoja gledašta u radijskoj emisiji koja se emitirala na području Washington DC. Rezultat njenog javljanja u eteru će biti njeno dobivanje 1983. godine nešto više od 700.000 dolara od strane države za njeno istraživanje vlastitih teorija o seksualizmu i pornografiji. Njeno istraživanje će završiti 1986. godine s zaključcima koji podržavaju njene ranije zaključke što će dobiti određeni publicitet u SADu,a njoj samoj ubrzati karijeru.

Bivša je profesorica na sveučilištu American University i Sveučilištu u Haifi. Predsjednica je 1998. organizacije *Restoring Social Virtue & Purity to America*. Reisman je istaknuta protivnica radova seksologa Alfreda Charlesa Kinseyja i kritičarka pornografije. Piše za kršćanske časopise kao primjerice *Salvo*. Dr. sc. Judith Reisman u svojem se radu fokusirala na pandemiju pornografije, njezin utjecaj na muškarce, žene i djecu te na djelo dr. Alfreda Kinseyja i njegova seksološka istraživanja čime se bavi četrdesetak godina.

Reisman tvrdi da je homoseksualni pokret u Njemačkoj pomogao u usponu nacističke stranke i holokausta. Potvrđuje teoriju iz knjige *Pink svastika* i na njoj razrađuje svoje stajalište, da se skupine koje se bore za spolnu i rodnu ravnopravnost mogu usporediti s Hitlerovom mladeži

Reisman zastupa mišljenje, da je apstinencija od seksa jedini dobar seksualni odgoj i isključuje sve druge vrste seksualnog i zdravstvenog obrazovanja, osobito u pogledu sigurnog seksa i kontracepcije. Ova vrsta seksualnog obrazovanja promiče seksualnu apstinenciju do braka i protivi se korištenju kontracepcije ili bilo kakvih zaštitnih sredstava prilikom spolnog odnosa, kako sama navodi apstinencija je najbolja zaštita

Judith Reisman optužuje Kinseyja za pedofiliju i seksualno zlostavljanje djece za znanstvene svrhe.

## Publikacije
* *Images of Children, Crime and Violence in Playboy, Penthouse, and Hustler* (1986.)
* *Kinsey, Sex and Fraud* (1990.)
* *Soft Porn Plays Hardball* (1991.)
* *Kinsey, Crimes & Consequences* (1998.)

## Povezano
* Homofobija
* Progon LGBT osoba u nacističkoj Njemačkoj

## Izvori

## Vanjske veze
*  Službena stranica